Source: https://www.vszp.sk/platitelia/platenie-poistneho/zmeny-od-01-01.2014/
Timestamp: 2019-08-23 07:27:13+00:00
Document Index: 3897068

Matched Legal Cases: ['§ 7', '§ 24', '§ 11', '§ 11', '§ 11', '§11', '§ 11', '§ 11', '§ 11', '§ 11', '§ 13']

Zmeny od 01.01.2014 | VšZP
Kalkulačka na výpočet preddavku na poistné v roku 2019 pre samostatne zárobkovo činné osoby
Úvod Platitelia Platenie poistného Zmeny od 01.01.2014
VšZP si dovoľuje upozorniť platiteľov poistného na zmenu v súvislosti s novelou zákona č. 580/2004 z. z. o zdravotnom poistení, ktorá nadobudne účinnosť od 01.01.2014.
Zmena definície samostatne zárobkovo činnej osoby
Legislatívnou úpravou sa od 01.01.2014 mení definícia samostatne zárobkovo činnej osoby. Do účinnosti nového znenia zákona o zdravotnom poistení uvádzame k informáciám pre samostatne zárobkovo činné osoby staré aj nové znenie definície tohto platiteľa poistného. (viac...)
Zmeny u platiteľa dividend
Maximálny ročný vymeriavací základ bude, tak ako aj pre všetky ostatné príjmy, 60-násobok priemernej mesačnej mzdy. Pri dividendách za rok 2013 a nasledujúce - sa teda nebude uplatňovať samostatný ročný vymeriavací základ. Uvedené sa použije už pri ročnom zúčtovaní poistného za rok 2013, ktoré zdravotná poisťovňa vykoná v roku 2014.
Zmena nastane aj vo vykazovaní preddavkov na poistné platiteľa dividend. Po novom je platiteľ dividend povinný vykázať celkovú výšku vyplatených dividend a preddavkov na poistné do 8 dňa po uplynutí kalendárneho mesiaca, v ktorom boli dividendy vyplatené.
Zároveň sa zmenila aj maximálna výška preddavku na poistné z dividend a to na 14 % zo 60-násobku priemernej mesačnej mzdy. (viac o platiteľovi dividend)
Rozšírenie vyňatých príjmov na účely ročného zúčtovania poistného za rok 2013
Na účely ročného zúčtovania poistného za rok 2013 sa za zárobkovú činnosť nebudú považovať výnosy z dlhopisov podľa osobitného predpisu (osobitným predpisom je zákon č. 530/1990 Zb. o dlhopisoch v znení neskorších predpisov), ktoré sú súčasťou základu dane z príjmov z kapitálového majetku podľa § 7 zákona č. 595/2003 Z. z. o dani z príjmov v znení neskorších predpisov. Klienti nebudú musieť oznamovať výšku takýchto výnosov z dlhopisov, zdravotná poisťovňa údaje získa z podaného daňového priznania.
Zmena v oznamovacích povinnostiach platiteľa poistného
Novelou zákona sa upravili oznamovacie povinnosti podľa § 24 písm. c) zákona o zdravotnom poistení.
Od 01.01.2014 plnia platitelia (zamestnávatelia, SZČO a samoplatitelia) oznamovacie povinnosti týkajúce sa zmeny platiteľa poistného do 8 pracovných dní odo dňa zmeny platiteľa okrem:
zmeny platiteľa poistného z dôvodu uvedeného v § 11 ods. 3 druhej vety, ktorú je potrebné oznámiť do konca mesiaca nasledujúceho po mesiaci kedy zmena nastala, t. j. že sa fyzická osoba nepovažuje za zamestnanca v dňoch, v ktorých nepoberá príjem zo zamestnania a nie je osobou podľa § 11 ods. 7 písm. m) a s)
zmeny platiteľa poistného z dôvodu uvedeného v § 11 ods. 7 písm. c), g), j), k), l) m, r) a s), ktorú je potrebné oznámiť do konca mesiaca nasledujúceho po mesiaci kedy zmena nastala
Posudzovanie podmienky poistenca štátu
Štát bude platiť poistné za tie osoby podľa §11 podľa odsek 7 písm. a) až l), n) až r) a t) až v), ktorých príjem (okrem príjmu poistenca podľa § 11 ods. 7 písm. v)), resp. pomerná časť príjmu prislúchajúca k počtu dní kedy sa osoba považovala za poistenca štátu podľa § 11 ods. 7 písm. a) až l), n) až r), t) až v) v rámci roka nepresiahne 15-násobok sumy životného minima (pre rok 2013 je to suma 2918,70 Eur), resp. nepresiahne pomernú časť 15-násobku sumy životného minima prislúchajúcu k počtu dní kedy sa osoba za poistenca štátu podľa § 11 ods. 7 písm. a) až l), n) až r), t) až v) považovala.
Na vymeriavací základ osoby podľa § 11 odseku 7 písm. a) až l), n) až r), t) a u), ktorá má v rozhodujúcom období vymeriavací základ vyšší ako 15-násobok životného minima, sa nevzťahuje minimálny vymeriavací základ (§ 13 ods. 9 písm. a)).
Splnenie resp. nesplnenie tejto podmienky sa bude prvýkrát vyhodnocovať pri ročnom zúčtovaní za rok 2013, ktoré sa bude vykonávať v roku 2014.